text: Նախորդ շաբաթ Արժույթի միջազգային հիմնադրամի հայաստանյան ներկայացուցիչ Տերեսա Դաբան Սանչեսը հայտարարեց, որ Հայաստանի իշխանությունները ոչ միայն չեն կարողանա ապահովել նոր կառավարության ծրագրով նախատեսված առնվազն 5 տոկոս տնտեսական աճը, ավելին՝ աճն ավելի պակաս կլինի հիմնադրամի՝ ապրիլին կանխատեսած 4.3 տոկոսից: «Ազատություն» ռ/կ-ին տված հարցազրույցում նա նշել էր, թե այս տարի մեր երկրում հիմնադրամի կողմից սպասվող տնտեսական աճի կրճատումը, նախ և առաջ, բացատրվում է Ռուսաստանի տնտեսական իրավիճակի վատթարացմամբ: